ПОВИК ЗА ЕДНОДНЕВНА РАБОТИЛНИЦА ВО СТРУМИЦА

***Иднината којашто ја сакаме! Паралелни животи!Трета едиција***

**Место: Струмица**

**Датум: 31.05.2021**

**Време: 11:00 – 16:00ч.**

**Целна група: средношколци**

**Работен јазик: македонски**

**Рок за аплицирање: 28.05.2021**

**ПОВЕЌЕ ИНФОРМАЦИИ ЗА ПРОЕКТОТ**

Проектот “Иднината којашто ја сакаме! Паралелни животи!Трета едиција”има за цел преку здружени активности, да им овозможи на учесниците да ги идентификуваат потенцијалните ризици и последици од сегрегацијата во училиштата бидејќи немаат можност да го запознаат „другиот“.Преку овој проект учесниците ќе научат како да ги препознаат и надминат стереотипите и предрасудите.

Проектот ќе се одвива во 3 фази:

1. Локални еднодневни работилници
2. Мировен камп во Струга
3. Локални акции

Локалните еднодневни работилници ќе се одржат во Куманово, Струга и Струмица и ќе се фокусираат на зближување, како и разбирање на темите идентитет и мултикултурализам.

Мировниот камп ќе се одржи на крајот од месец јуни во Охрид и ќе трае 5 дена. На кампот ќе учествуваат по 8 учесници од Куманово, Струга и Струмица кои ќе имаат можност да навлезат подлабоко во темите за меѓукултурно учење и надминување на стереотипите и предрасудите. За време на мировниот камп, учесниците ќе научат и за учеството на младите и ќе имаат можост да планираат локални акциикоишто ќе ги спроведат во нивните заедници по враќањето дома.

Откако учесниците ќе бидат опремени со знаење и вештини, откако ќе го стекнат искуството од Мировниот камп, ќе бидат поддржани од ментори во спроведувањето на локална акција со цел да ги мултиплицираат своите знаења и да ангажираат повеќе млади луѓе во нивните локални заедници. Локалните акции ќе имаат за цел да кренат глас за сегрегација во училиштата. Акцијата ќе биде во форма на работилници, улична уметност, уметнички перформанси, герила акции, изложба на фотографии итн.

**ИНФОРМАЦИИ ЗА ЕДНОДНЕВНАТА РАБОТИЛНИЦА**

Еднодневната работилница во Струмица ќе се одржи на 31 јуни со почеток од 11:00 и ќе трае до 16:00 часот. Точната локација ќе биде испратена на избраните учесници.

За сите учесници ќе биде обезбеден ручек.

Сите мерки и препораки за заштита и превенција од Ковид-19 ќе бидат запазени.

ПРОФИЛ НА УЧЕСНИЦИТЕ:

* Средношколци од Струмица
* Заинтересирани за темата
* Мотивирани да учествуваат